« Ummareɣ s wazal d tixxutert ay yettafk uselway Tebboune i wassaɣen gar Mali d Zzayer yernu yessefk dima ad tili tneggarut-a d amgi i talwit d urkad deg temnaḍt », ɣef wakken ay d-iwekked Mass Diop deffir ma yessawel d uneɣlaf n yiweẓla iwerdaniyen d umɣiwan aɣelnaw deg uzɣar, Ramtane Lamamra.
« Nummar ladɣa tagara-a deffir ma iwekked-d uselway Tebboune tuṭṭfa n Zzayer deg tdukli d tummda tagelluyant n Mali akked uḥettet-nnes akken ad aẓen yidisan imaliyen ugar yernu s uɣiwel deg usnas n Umtawa n Talwit d Umsuɣal ay d-yekkan seg ukala n Zzayer Tamaneɣt, yernu wa d amtawa inefɛen Imaliyen uqbel akk ad yenfeɛ idisan niḍen », ɣef wakken ay d-iwekked.
Menɣir Amtawa n Zzayer, yenna-d uneɣlaf amali dakken ssawlen netta d umtil-nnes azzayri ɣef « tḍullit n umahil ugar i wallus n usduqqes n yikataren d tsemdedda n umciweṛ d udiwenni ».
« Ttwaliɣ dakken taseqqimt tasindisant tasnuddsant ay d-nga temlal yakan 17 n tikkal yernu d aya ay yeǧǧan ad d-yennulfu ukatar d afessas yernu d afṛagmati i umciweṛ alugan ɣef temsal tisertanin d unegmu d tɣuri d tamaynut n tegnit deg temnaḍt s umata », ɣef wakken ay d-yessegza.
kab_Latn kab_Latn kab_Latn kab_Latn